НэщIикIыж махуэшхуэм ирихьэлIэу Къэбэрдей-Балъкъэр Республикэм и Iэтащхьэ КIуэкIуэ Ю. А. цIыхухэм зэрызахуигъэзар
Республикэм ис муслъымэн псоми НэщIикIыж, Хьид махуэшхуэмкIэ си гуапэу сохъуэхъу.
Муслъымэнхэм я дежкIэ ар махуэшхуэ нэхъ лъапIэхэм ящыщ зыщ, и гуэныхьхэр ипшыныжыным, гуапагъэмрэ гущIэгъумрэ хуэзыунэтIщ. Ислъам диным къигъэув хабзэхэр Къэбэрдей-Балъкъэрым и муслъымэн зэгухьэныгъэхэм хэтхэм нэсу ягъэзащIэ. Шэч къытесхьэркъым, республикэм и муслъымэнхэм дяпэкIи лъэпкъым и псэкупсэ къулеягъэм зэрыхагъэхъуэнум, нэгъуэщI дин зэмылIэужьы- гъуэхэм итхэми хуаIэ зэхущытыкIэхэм зэрызрагъэужьынум, яку дэлъ зэпыщIэныгъэмрэ зэгурыIуэныгъэмрэ зэрагъэбыдэным.
Муслъымэнхэм, Къэбэрдей-Балъкъэрым ис псоми мамырыгъэ, фIыгъуэ, ефIэкIуэныгъэ яIэну сохъуэхъу. Хьид махуэшхуэм дэтхэнэ зыми пщэдейрей махуэмкIэ фIэщхъуныгъэ къытхилъхьэну, дигухэм хуабагъэ, гуфIэгъуэ, гуапагъэ къыщигъэушыну дыщогугъ.
